Document ID: /roh_data/filtered/fineweb-2-filterrobots_roh.jsonl.gz/41194

La Fundaziun Medias Rumantschas ha reorganisà ils ultims dus onns il manaschi redacziunal. Quai scriva la FMR en ses rapport annual. Tranter auter ha la fundaziun er surpiglià quest onn la producziun da la gasetta emnila «Pagina da Surmeir». Tar la gasetta «La Quotidiana» hai dà in rinfrestgament grafic.
La redacziun da l'Engiadina ha midà cumplettamain durant il 2021. Uschia è il dumber da plazzas cumplainas s'augmentà dà 12 sin dapli che 14. Recrutar persunal vegn dentant ad esser ina sfida en l'avegnir – sper il svilup en general tar la pressa, ch'è surtut s'accentuà durant la pandemia.
La FMR exista dapi dus onns ed è la fundaziun successura da la ANR, l'Agentura da novitads rumantscha.